CELEX: 62012CN0433
Language: el
Date: 2012-09-26 00:00:00
Title: Υπόθεση C-433/12 P: Αναίρεση που άσκησε στις 26 Σεπτεμβρίου 2012 ο Luigi Marcuccio κατά της διατάξεως την οποία εξέδωσε το Γενικό Δικαστήριο (δεύτερο τμήμα) στις 3 Ιουλίου 2012 , στην υπόθεση T-27/12, Marcuccio κατά Δικαστηρίου

17.11.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 355/13
            
         Αναίρεση που άσκησε στις 26 Σεπτεμβρίου 2012 ο Luigi Marcuccio κατά της διατάξεως την οποία εξέδωσε το Γενικό Δικαστήριο (δεύτερο τμήμα) στις 3 Ιουλίου 2012, στην υπόθεση T-27/12, Marcuccio κατά Δικαστηρίου
   (Υπόθεση C-433/12 P)
   2012/C 355/22
   Γλώσσα διαδικασίας: η ιταλική
   
      Διάδικοι
   
   
      Αναιρεσείων: Luigi Marcuccio (εκπρόσωπος: C. Cipressa, δικηγόρος)
   
      Αντίδικος κατ’ αναίρεση: Δικαστήριο της Ευρωπαϊκής Ένωσης
   
      Αιτήματα του αναιρεσείοντος
   
   Ο αναιρεσείων ζητεί από το Δικαστήριο:
   
               —
            
            
               να αναιρέσει στο σύνολό της και άνευ ουδεμίας εξαιρέσεως τη διάταξη του Γενικού Δικαστηρίου, της 3ης Ιουλίου 2012, επί της υποθέσεως T-27/12
            
         
               —
            
            
               κυρίως: να υποχρεώσει το Δικαστήριο να καταβάλει τα έξοδα στα οποία υποβλήθηκε ο αναιρεσείων σε αμφότερους τους βαθμούς δικαιοδοσίας και να δεχθεί το σύνολο των αιτημάτων του αναιρεσείοντος, άνευ ουδεμίας εξαιρέσεως, όπως εκτίθενται στο κείμενο του δικογράφου της πρωτοδίκως ασκηθείσας αγωγής.
            
         
               —
            
            
               Επικουρικώς: να αναπέμψει την υπόθεση στο Γενικό Δικαστήριο, προκειμένου αυτό να αποφανθεί εκ νέου επί της ουσίας της υποθέσεως.
            
         
      Λόγοι αναιρέσεως και κύρια επιχειρήματα
   
   Η αναιρεσιβαλλόμενη διάταξη στερείται προδήλως οποιασδήποτε αιτιολογίας, έχει παράλογο χαρακτήρα και ενέχει παραμόρφωση των πραγματικών περιστατικών. Το Γενικό Δικαστήριο υπέπεσε σε πλάνη χαρακτηρίζοντας πλείονες εκ των επιστολών του αναιρεσείοντος προς τον πρώτο γενικό εισαγγελέα του Δικαστηρίου ως αιτήσεις επανεξετάσεως, κατά την έννοια του άρθρου 256, (παράγραφος 2), δεύτερο εδάφιο, ΣΛΕΕ.